b'\n_START_ARTICLE_\nPetnajsta egip\xc4\x8danska dinastija\n_START_PARAGRAPH_\nPetnajsta, \xc5\xa0estnajsta in Sedemnajsta dinastija Starega Egipta se pogosto obravnavajo s skupnim imenom drugo vmesno obdobje. Petnajsta dinastija je vladala pribli\xc5\xbeno od 1650 pr. n. \xc5\xa1t. do 1550 pr. n. \xc5\xa1t.\n_START_SECTION_\nFaraona z imenom Apepi\n_START_PARAGRAPH_\nNekateri znanstveniki trdijo, da sta v Egiptu vladala dva Apofisa, imenovana Apepi I. in Apepi II. Trditev temelji predvsem na dveh prestolnih imenih tega faraona: Avoserre in  Akenenre. Danski egiptolog Kim Ryholt je v svoji \xc5\xa1tudiji Drugega vmesnega obdobja ugotovil, da se obe imeni nana\xc5\xa1ata na istega vladarja Apepija I., ki je vladal v Spodnjem Egiptu najmanj 40 let. Njegovo trditev podpira Apepijevo tretje prestolno ime Nebkhepeshre, ki ga je tudi uporabljal med svojo vladavino.  Apofis je med svojim vladanjem v razli\xc4\x8dnih obdobjih o\xc4\x8ditno uporabljal razli\xc4\x8dna imena.  Podobno so se obna\xc5\xa1ali tudi drugi vladarji, med njimi Mentuhotep II., slavni Ramzes  II. in Seti II., ki so imeli po dve imeni.'